
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 
ՀԱՇՎԵՔՆՆԻՉ ՊԱԼԱՏ

Ո Ր Ո Շ ՈՒ Մ

2023 թվականի հունիսի 12-ի թիվ 84-Լ

ՀԱՇՎԵՔՆՆԻՉ ՊԱԼԱՏԻ 2020 ԹՎԱԿԱՆԻ ՄԱՅԻՍԻ 26-Ի ԹԻՎ 95-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ
	
Ղեկավարվելով Հաշվեքննիչ պալատի մասին Հայաստանի Հանրապետության օրենքի 16-րդ հոդվածի 9-րդ մասի 9-րդ կետով, Նորմատիվ իրավական ակտերի մասին Հայաստանի Հանրապետության օրենքի 33-րդ հոդվածի 1-ին մասի 3-րդ կետով՝ Հաշվեքննիչ պալատը․


Ո Ր Ո Շ ՈՒ Մ  Է`

1. Հաշվեքննիչ պալատի 2020 թվականի մայիսի 26-ի «Հաշվեքննիչ պալատի անդամների գործունեությանն առնչվող՝ միջազգային իրավական պրակտիկայով պայմանավորված ուղենշային չափանիշները հաստատելու մասին» թիվ 95-Լ որոշմամբ հաստատված հավելվածում կատարել հետևյալ փոփոխությունները՝
1) 18-րդ կետը շարադրել նոր խմբագրությամբ հետևյալ բովանդակությամբ՝
«18․ Հաշվեքննիչ պալատի անդամը պետք է միջոցներ ձեռնարկի հաշվեքննության գործընթացում իր անկախության և օբյեկտիվության վրա բացասաբար ազդող գործոնները բացառելու և դրանց առնչվող ռիսկերը հայտնաբերելու ուղղությամբ: Այդ նպատակով Հաշվեքննիչ պալատի անդամը նախքան հաշվեքննության առաջադրանքի հաստատումը լրացնում և իր ստորագրությամբ հաստատում է անկախության և գաղտնիության հայտարարագիրը (Ձև 1): Անկախության և գաղտնիության հայտարարագրերի փաստաթղթավորումը պետք է իրականացվի Հաշվեքննիչ պալատի հաշվեքննության փաստաթղթավորման ուղեցույցին համապատասխան։»։
2) Ձև 1-ի 1-ին կետը շարադրել նոր խմբագրությամբ հետևյալ բովանդակությամբ՝  
«1․ Հաշվեքննության օբյեկտում՝ , ես ու ինձ փոխկապակցված անձինք («Հանրային ծառայության մասին» ՀՀ օրենքի 33-րդ հոդվածի 8-րդ մասով սահմանված իմաստով) չենք ունեցել և չունենք որևէ ֆինանսական շահ այնպիսի անձանց հետ, որոնք կարող են սահմանափակել կամ այլ կերպ ազդեցություն ունենալ իմ աշխատանքի արդյունքների վրա:»
2. Սույն որոշումն ուժի մեջ է մտնում հրապարակման հաջորդող օրվանից:

